
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ԿԱԴԱՍՏՐԻ ԿՈՄԻՏԵԻՆ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ ՆԱԽԱԳԾԻ


	1. Հայաստանի Հանրապետության ֆինանսների նախարարություն
	20.02.2026թ.

	
	N 01/9-1/3672-2026

	1. Առաջարկվում է ՀՀ կառավարության պահուստային ֆոնդից 17.8 մլն դրամի հատկացումը տրամադրվի պայմանով, որ տարվա ընթացքում Կադաստրի կոմիտեն միջոցներ կձեռնարկի նշված գումարի չափով տնտեսումներ ապահովելու ուղղությամբ և կապահովի հատկացված գումարի չափով միջոցների վերադարձը կառավարության պահուստային ֆոնդ, հաշվի առնելով կառավարության պահուստային ֆոնդի սահմանափակ հնարավորությունները և կանխատեսվող հավելյալ ծախսային կարիքները, ձևավորված վերոհիշյալ պարտավորությունը Կադաստրի կոմիտեի գործողությունների արդյունք է:
	Ըդունված չէ: Հաշվի առնելով, որ Կադաստրի կոմիտեին հատկացված միջոցները ծանրաբեռնված են պայմանագրերով, ինչպես նաև կոմիտեի վարչական շենքի տեղափոխման հետ պայմանավորված առաջացել են հավելյալ ծախսեր, կոմիտեն չի կարողանա իրականացնել տարվա ընթացքում 17.8 մլն դրամ տնտեսումներ և ապահովի հատկացված գումարի չափով միջոցների վերադարձը կառավարության պահուստային ֆոնդ:

	1. Հայաստանի Հանրապետության ֆինանսների նախարարություն
	10.06.2026թ.

	
	N 01/9-1/15474-2026

	1. Առաջարկվում է այս փուլում հարցը կարգավորել Կադաստրի կոմիտեի գծով ՀՀ 2026թ. պետական բյուջեով նախատեսված միջոցների շրջանակներում՝ եռամսյակային տեղաշարժի միջոցով, իսկ Կոմիտեին նույնչափ գումարի հատկացման հարցին անդրադառնալ 4-րդ եռամսյակում:
	Ըդունված չէ: Հայտնում ենք, որ Կադաստրի կոմիտեին հատկացված միջոցները ծանրաբեռնված են պայմանագրերով, ինչպես նաև կոմիտեի վարչական շենքի տեղափոխման հետ պայմանավորված առաջացել են հավելյալ ծախսեր և վերոհիշյալ միջոցները անհրաժեշտ են Կադաստրի կոմիտեի բնականոն գործունեության ապահովման համար, ինչի արդյունքում ՀՀ 2026թ. պետական բյուջեով Կադաստրի կոմիտեի գծով նախատեսված ընդհանուր հատկացումների շրջանակներում հարցը հնարավոր չէ կարգավորել:



